text: Hjemsted Oldtidspark risikerer lukning
  20 april 2016 kl. 15.53
  Den økonomiske krise hos Museum Sønderjylland rammer nu også Hjemsted Oldtidspark.
  Hjemsted Oldtidspark, der beskæftiger sig med jernalderen, har i den grad fået kniven for struben.
  Oldtidsparken i Skærbæk ved Tønder modtager årligt et tilskud fra Museum Sønderjylland på 390.000 kroner.
  Museum Sønderjylland har nemlig en permanent udstilling i oldtidsparken.
  Men nu står Museum Sønderjylland over for at skulle spare om mod fem millioner kroner årligt, fordi staten skærer i tilskuddet.
  Konsekvensen for Hjemsted Oldtidspark bliver, at Museum Sønderjylland ikke alene fjerner udstillingen, men dermed også stopper det årlige tilskud til parken på knapt 400.000 kroner.
  